open-index/open-wikipedia-markdown huggingface dataset:
Lauren Hoffman

**Lauren Hoffman** (sündinud 1977 Charlottesville'is Virginia osariigis USAs) on Ameerika Ühendriikide laulja, laulukirjutaja ja kitarrist. 1997. aastal sõlmis ta lepingu plaadifirmaga Virgin Records America ning avaldas debüütplaadi "Megiddo". Ta lahkus Virginist 1999, kuna firma Hoffmani muusikat kuigi palju ei turundanud, ehkki Virgin avaldas samal aastal tema LP "From The Blue House". Hoffmani kolmas plaat "Choreography" ilmus 2006. aastal.

Hoffmani produtsent oli sel ajal John Morand, plaat salvestati David Lowery stuudios Sound of Music Studios koos muusikutega ansamblitest Mint, Cracker ja Sparklehorse. Plaadikaaned kujundas Wes Freed. 2009. aastal ilmus tema neljas plaat "Interplanetary Traveler".

"Another Song About the Darkness" (3:59) on 20. lugu plaadil "The Sound the Hare Heard".

Hoffman esitas rea lugusid sarja "South of Nowhere" taustal ("Ghost You Know", "Magic Stick", "Hope You Don't Mind", "Reasons to Fall", "Love In September", "Broken"). Tema laul "Rock Star" oli 1998. aasta filmi "Palmetto" heliribal.

Varem mängis Lauren Hoffman ansamblis Monsoon, mis on saanud nime Tai restorani järgi, kus nad esinesid koos Shannon Worrelli ja Kristin Asburyga. 1995. aastal töötas ta koos muusik Peter Griesariga.

## Diskograafia
### Plaadid

* "Megiddo" (1997)
* "A Harmless Little Kiss" (EP, 1999)
* "From The Blue House" (1999)
* "Choreography (2006)
* "Interplanetary Traveler" (2009)

## Viited

## Välislingid

* forlauren.com
Juuksur

**Juuksur** (vananenud kirjanduses frisöör) on isik, kes lõikab, piirab, stiliseerib teiste inimeste juukseid.

## Vaata ka

*Koerajuuksur
Kirjastuskeskus

**Osaühing Kirjastuskeskus** on 1997. aastast tegutsev Eesti kirjastus. 

Kirjastuskeskus on kirjastanud näiteks Vladimir Timini lasteraamatu "Vana-Permi poisi Tikö seiklused" (tõlkija Arvo Valton), mis võitis tõlkelastekirjanduse Paabeli Torni auhinna.

## Viited

## Välislingid
*Kirjastuskeskuse koduleht (oli 20.05.2014 maas)
Nargen Festival

**Nargen Festival** on aastast 2006 Naissaarel toimuv muusikafestival. Festivali korraldab OÜ Nargen Opera.

Festivali kunstiline juht on Tõnu Kaljuste.

Festivali raames toimuvad Pärdi päevad, mis on seotud Arvo Pärdi muusikaga.

## Viited

## Välislingid
*Festivali koduleht
Bell (perekonnanimi)

**Bell** on perekonnanimi.

## Nime kandjaid
*Acton Bell (Anne Brontë)
*Alexander Graham Bell
*Currer Bell (Charlotte Brontë)
*Duncan Bell
*Ellis Bell (Emily Brontë)
*Philipp Schall von Bell
*Simon Bell
*Tobin Bell
*Werner Schall von Bell

### Väljamõeldud tegelaskujud
*Katie Bell
Püha Katariina orden

**Püha Katariina orden** (vene keeles Императорский орден Святой Екатерины) oli Venemaa keisririigi autasu. Selle asutas Peeter Suur 24. novembril 1714. Autasu nimetati tema abikaasa Katariina I järgi. 

See oli Venemaa vanuselt teine orden: sellest vanem on Püha Andrease orden (asutatud 1698) ja noorem on Püha Aleksander Nevski ordeni (asutatud 1725). Pikka aega oli see ainus autasu, mida naised võisid Vene Impeeriumis saada, 1913.–1917. aastal eksisteeris ka Püha Olga teenetemärk.

## Klassid
Ordenit anti kahes klassis:

* "Suur rist" kuninglikku verd naistele ja kõrgete ohvitseride abikaasadele
* "Väike rist" teistele aristokraatidele ja ohvitseride abikaasadele

Ordeni kavalere nimetati vastavalt klassile suure rist daamideks ja kavaleri daamideks.

## Statuut

Orden koosnes kolmest osast:

# Punane lint, mida kanti üle parema õla
# Hõbedane rist, millel on pilt Püha Katariinast kes hoiab valget risti, millel on tähed DSFR (*Domine salvum fac Regem,* ladina keeles Jumal päästa tsaar*)*. See rippus punasel lindil, millel oli kirjas ordeni deviis "За любовь и отечество" (vene keeles "armastuse ja isamaa eest")
# Hõbetäht, mille keskel oli punase taustal valge rist ja selle ümber ordeni deviis

Suure risti kavalerid kandsid üle õla käivat linti ja tähte (rist rippus lindi otsas), väikese risti kavalerid kandsid rist rinnas.

## Viited
Risto Jussilainen

**Risto Kalevi Jussilainen** (sündinud 10. juunil 1975 Jyväskyläs) on Soome suusahüppaja.

Ta on võitnud kaks maailma karikasarja etappi ja tulnud 16 korral poodiumikohale. Ta on võitnud 7 etappi ka võistkondlikus arvestuses. Jussilainen on meeskonnavõistluses võitnud kolm hõbemedalit maailmameistrivõistlustelt ja hõbemedali 2002. aasta taliolümpiamängudelt.
Heinrich Tann

**Heinrich Johannes Karl Tann** (30. november 1898 Tapa – 4. juuli 1941 Harjumaa) oli Eesti sportlane (*[[jūjutsu]]* meister) ja politseikomissar. 

Ta võttis osa Vabadussõjast.

Ta õppis aastatel 1931–1937 (lõpetas) Tartu Ülikooli õigusteaduskonnas. 

3. juulil 1941 mõisteti ta Tallinnas VNFSV Krk §§ 58-1a, 58-2 ja 58-11 alusel surma koos isikliku vara konfiskeerimisega. Lasti maha 4. juulil 1941 kell 01.00, tõenäoliselt Tallinna lähedal Harjumaal.

## Teoseid
*"Nägematu relv endakaitseks". Siseministeeriumi Administratiiv-ala Kirjastus. Tallinn 1927; 2. trükk 1928. See oli esimene eestikeelne raamat *[[jūjutsu]]*'st
*"Liikumise keerises. Õpetusi liikumishädaohtudest". Kaasautor Boris Nykänen, illustreerinud Natalie Mei. Kohtu- ja Siseministeeriumi Administratiiv-ala Kirjastus. Tallinn 1930

## Isiklikku
Õed-vennad: Volfgang Leopold Tann (Tapa raudteeülem), Elisabeth Tann, Johanna Friederice Auguste Tann ja Irmgard Auguste Johanna Link.

## Välislingid
*''Album Academicum Universitatis Tartuensis 1918-1944''
*Eesti kommunismiohvrid 1940–1991
Dekolonisatsioon

**Dekolonisatsioon** ehk **dekoloniseerimine** on koloonia või kolooniate vabanemine või vabastamine neid koloniseerinud emamaa võimu alt. 

Terminit kasutas esimest korda Prantsuse ajakirjanik Henri Fonfrède 1836. aastal. Ta nõudis Prantsusmaalt Põhja-Aafrika okupatsiooni lõpetamist.

## Viited
Juri Ustimenko (admiral)

**Juri Ustimenko** (vene keeles **Юрий Гаврилович Устименко**; 19. mai 1944 Primorje krai – 3. jaanuar 2014 Peterburi) oli nõukogude ja vene sõjandustegelane, viitseadmiral ja sõjateaduste doktor.

Ta lõpetas aastal 1961 töölisnoorte keskkooli, aastal 1967 A. S. Popovi nimelise sõjamereväe raadioeelektroonika instituudi, aastal 1973 lõpetas ta Sõjamerejõudude kõrgemad ohvitserikursused. Aastal 1978 lõpetas ta Nõukogude Liidu marssal Andrei Gretško nimelise sõjaväelise mereakadeemia, aastal 1992 lõpetas ta K. E. Vorošilovi nimelise NSV Liidu Relvajõudude Kindralstaabi Sõjaväeakadeemia.

Oli 1980. aastal teenistusse võetud suure allveetõrjelaeva Tallinn esimene komandör. Laev külastas samal aastal ka Tallinna.

Juhtis Ukraina võimude poolt enda omaks kuulutatud lennukikandja Admiral Kuznetsov ärandamist Sevastopoli reidilt ja siirmist Vene mereväe Põhjalaevastikku detsembris 1991. 

Ta lõpetas 3. jaanuaril 2014 oma elu (püstolilasu läbi) enesetapuga. Ta maeti sõjaväeliste auavalduste saatel Serafimovskoje kalmistule.
G-faktor

**G-faktor** (lühend ingliskeelsest väljendist *general factor*) on konstrukt, mis arenes välja kognitiivsete võimete psühhomeetrilisest uurimisest. See on muutuja, mis näitab positiivseid korrelatsioone erinevate kognitiivsete ülesannete vahel, ja seega väljendab tõsiasja, et indiviidi sooritus üht tüüpi ülesandes kaldub olema võrreldav tema sooritustega teist tüüpi kognitiivses ülesandes. G-faktor kirjeldab tüüpiliselt 40–50% inimestevahelisest variatiivsusest intelligentsustesti soorituses ja need tulemused näitavad tihti omakorda, milline võiks olla inimese g-faktor.  Mõisted nagu IQ, üldine intelligentsus, üldine kognitiivne võimekus, üldine vaimne võimekus või lihtsalt intelligentsus viitavad kognitiivsete testide sisule.

G-faktori olemasolu märkas esimesena inglise psühholoog Charles Spearman 20. sajandi alguses. Ta nägi, et laste sooritused mitmes näiliselt mitte seotud õppeaines olid omavahel positiivses korrelatsioonis ja järeldas, et see peegeldab üldist vaimset võimekust, mis mõjutab sooritust kõikides valdkondades. Spearman arvas, et vaimset sooritust saaks vaadelda ühe üldise võimekuse tegurina, mille ta nimetas g-faktoriks, ja samuti kitsamate ülesandespetsiifiliste teguritena. Praegustes intelligentsuse faktormudelites on kognitiivsed võimeid esindatud tavaliselt kolmetasandilises hierarhias, kus selle alumises osas on suur arv kitsaid faktoreid, keskmisel tasandil aga mõned üldisemad faktorid ja tipus üksainus faktor, seesama g-faktor, mis iseloomustab nende kõigi ühisosa. 

Traditsiooniliselt on g-faktori uuringud keskendunud andmete psühhomeetrilisele uurimisele, kusjuures eelkõige kasutatakse faktoranalüüsi. Selle empiirilised uuringud sisaldavad ka eksperimentaalset kognitiivset psühholoogiat ja mentaalset kronomeetriat, ajuanatoomiat ja -füsioloogiat, kvantitatiivset ja molekulaarset geneetikat ning primaatide evolutsiooni.  G-faktori olemasolu on statistiliselt kindlaks tehtud, kuid siiski puudub üksmeel selles, mis põhjustab testide vahel positiivseid korrelatsioone. 

Käitumisgeneetika uuringud on leidnud, et g-faktor on enamjaolt päritav. Sellel on mitmeid teisi bioloogilisi korrelaate, sealhulgas aju suurus. Samuti ennustab see individuaalseid erinevusi sotsiaalvaldkonnas, näiteks hariduse omandamisel ja töökohal hakkamasaamisel. Kuigi selle teguri kriitikud on esitanud, et g-faktorile pannakse liiga suurt rõhku, mille tõttu võidakse allahinnata teisi tähtsaid võimeid, siis hõlmavad g-faktorit enimkasutatavad kaasaegsed intelligentsusteooriad. 

## Viited
Kui Anija mehed Tallinnas käisid

"**Kui Anija mehed Tallinnas käisid**" on Eduard Vilde kirjutatud 1850.–1860. aastate talurahvaliikumisi käsitlevate ajalooliste romaanide triloogia teine osa, mis ilmus aastal 1903. Triloogia esimene osa  oli "Mahtra sõda" (1902) ning kolmas osa "Prohvet Maltsvet" (1905–1908).

## Välislingid
Wendy Wheeler

**Wendy Wheeler** (9. veebruar 1949 – 25. juuni 2020) oli briti kirjandusteadlane ja semiootik. 

Ta oli inglise kirjanduse ja kultuuriuurimise professor Londoni Metropolitani Ülikoolis.

Ta esines 2014. aastal Tartus Uexkülli loenguga.

## Teoseid
### Raamatud
**A New Modernity? Change in Science, Literature and Politics* (1999), 
**The Whole Creature: Complexity, Biosemiotics and the Evolution of Culture* (2006),
**Expecting the Earth: Life/Culture/Biosemiotics* (2016).
*Veebiraamatu *Living book on Biosemiotics* toimetaja.

### Artiklid
*Wheeler, Wendy 2011. The Biosemiotic Turn: Abduction, or, the Nature of Creative Reason in Nature and Culture’. In: A. Goodbody and K. Rigby (eds.), *Ecocritical Theory: New European Approaches*. Charlottesville VA: Virginia University Press, 2011, pp.270-282.
*Favareau, Donald; Kull, Kalevi; Ostdiek, Gerald; Maran, Timo; Westling, Louise; Cobley, Paul; Stjernfelt, Frederik; Anderson, Myrdene; Tønnessen, Morten; Wheeler, Wendy 2017. How can the study of the humanities inform the study of biosemiotics? *Biosemiotics* 10(1): 9–31.

## Kirjandus
*Tüür, Kadri; Maran, Timo 2014. Kust tulevad tähendused? Intervjuu biosemiootik Wendy Wheeleriga. *[[Sirp (ajaleht)|Sirp]]* 17 (2. mai): 7–8. vt

## Välislingid
* "Biosemiotics" raamat "Living Books About Life" seeria http://www.livingbooksaboutlife.org/books/Biosemiotics
* J. v. Uexkülli loeng Wendy Wheelerilt.
* Essee: ''In Other Tounges: Ecologies of Meaning and Loss''.
Oktaaniarv

**Oktaaniarv** on bensiini detonatsioonikindlust iseloomustav näitaja. Detonatsioonikindlus on mootoribensiinide omadus põleda suure
surveastmega mootoris normaalse kiirusega, mitte detonatsiooniliselt. Selle mõõduks on kokkuleppeline suurus oktaaniarv.

Oktaaniarv on sädesüütega sisepõlemismootorite kütuste detonatsioonikindlust iseloomustav suurus, millega mõõdetakse bensiini plahvatuskindlust,
võimet vastu seista isesüttimisele. On kokkuleppeline mõiste ja määratakse võrreldes katsemootoris uuritava mootoribensiini ja
isooktaanist  ja normaalheptaanist  koosnevate etalonsegude detonatsioonikindlust.

## Vaata ka
* Tsetaaniarv
OÜ Crunch Industry

**OÜ Crunch Industry** oli aastal 2005 asutatud Eesti plaadifirma.

Plaadifirma juhatusse kuulusid Tanel Padar ja Danel Pandre.

## Viited
Hall (värvus)

**Hall** on värvus, mis on musta ja valge vahepealne.

See on neutraalne või akromaatiline värvus ("värvuseta" värvus). Halli värvi on näiteks pilvine taevas, tuhk ja plii.

Euroopas ja USAs korraldatud küsitlused näitavad, et halli värvust seostatakse igavuse, ebamäärasuse, vanaduse, ükskõiksuse ja tagasihoidlikkusega. Ainult 1% vastanutest nimetas halli oma lemmikvärvuseks.

Hallide värvitoonide mittetäielikku loetelu vt '''Värvuste loend põhivärvinimede järgi'''.

## Viited
Politseitalitus

**Politseitalitus** oli Eesti politsei keskasutus 1938–1940. 

Politseitalitus asutati Siseministeeriumi Politseivalitsuse reorganiseerimise teel. 

## Politseitalituse juhid
*19. mai 1938–1940 Johan Sooman, Politseitalituse direktor
**19. mai 1938 – 1940, Konstantin Kirsimägi, Politseitalituse abidirektor
**1. juuli – 16. juuli 1940, Andres Murro, Politseitalituse abidirektori kohustetäitja
*16. juuli 1940. – , Andres Murro, Politseitalituse direktor
**16. juuli 1940. – , Boris Kumm, Politseitalituse abidirektori kohustetäitja
**15. august 1940 – , Aleksander Reinson, Politseitalituse abidirektor (ühtlasi Vangimajade Talituse direktor). 13. augustist 1940 siseminister Maksim Unti, Vabariigi Presidendi ülesannetes dekreediga sedastati, et Vangimajade Talitus allutati Kohtuministeeriumi alluvusest, Siseministeeriumile.

Eesti Vabariigi politseiorganisatsioon likvideeriti 11. septembril 1940, kui kõik senised välis- ja kriminaalpolitsei ülesanded anti üle ENSV SARKi Töölis-Talupoegade Miilitsavalitsusele.
## Vaata ka
* Eesti NSV Siseasjade Rahvakomissariaat

## Viited
Soma kaevanduskatastroof

**Soma kaevanduskatastroof** oli plahvatus Türgi lääneosas Soma kivisöekaevanduses 13. mail 2014. Plahvatuse ajal viibis kaevanduses 787 inimest, kuna käimas oli tööliste vahetus.

Plahvatusele järgnenud tulekahju kustutati 15. mail. 

Suurem osa töölisi hukkus vingugaasimürgistuse tõttu, tegemist oli seni ohvrirohkeima kaevandusõnnetusega Türgi ajaloos. 

Riigis kuulutati välja kolmepäevane lein.

## Plahvatus ja tulekahju

Tulekahju sai alguse kaevanduses tekkinud plahvatusest, misjärel lakkasid töötamast kaevanduse tõstukid. Plahvatus ja järgnenud tulekahju tappis 301 töölist, vigastas veel 80 töölist ja jättis umbes 600 töölist kaevandusse lõksu. Paljud hukkunud surid vingugaasimürgistuse tõttu.

## Viited

## Välislingid
Laine (täpsustus)

**[[Laine]]ks** nimetatakse füüsikas võnkumise levimist.

**Laine** võib tähendada ka järgmist:
* **[[Laine (ansambel)|Laine]]**, Eesti ansambel
* **[[Laine (vahilaev)|Laine]]**, aastal 1915 valminud Eesti mereväe vahilaev
* **[[Laine (laev 1986)|Laine]]**, aastal 1986 valminud Eesti mereväe abilaev
* **[[Laine (õppe-reisilaev)|Laine]]**, Eesti Vetelpäästeühingu õppe-reisilaev
* **[[Laine (ajakiri)|Laine]]**, eesti ajakiri
* **"[[La Vague]]"** ("Laine"), Gustave Courbet' maal
***[[Laine (eesnimi)|Laine]]** on naisenimi.
***[[Laine (perekonnanimi)|Laine]]** on perekonnanimi.

## Vaata ka
***[[Veelained|Veelaine]]**,  vees tekkinud laine
MTÜ Liivimaa Mälu

**MTÜ Liivimaa Mälu** on 2003. aastast tegutsev Eesti mittetulundusühing. 

MTÜ on välja andnud mälumänguraamatuid, näiteks üheksaosalise sarja "1000 küsimust ja vastust" (2004–2010).

## Viited
NPD

**NPD** on lühend, mis võib tähendada:

***[[Saksamaa Rahvusdemokraatlik Partei|Saksamaa Rahvusdemokraatlikku Parteid]]** (saksa keeles *Nationaldemokratische Partei Deutschlands*);
*kromatograafias kasutatavat **[[lämmastiku-fosfori detektor]]it** (inglise keeles *Nitrogen Phosphorus Detector*).
Humoresk

**Humoresk** (saksa sõnast *Humoreske*) on proosa- või värsivormis humoristlik lühijutt, milles tehakse heatahtlikku nalja mingi nähtuse, isiku või isiku omaduste üle. 

Eesti kirjanikest on humoreske kirjutanud teiste seas August Kitzberg, Oskar Luts, Peet Vallak, Andrus Kivirähk ja Urmas Vadi. Tuntud autorite seas on ka Priit Aimla, Toomas Kall ja Vladislav Koržets. 

## Viited

## Välislingid
* Humoresk "Liikleja" saatesarjast "Tere hommikust, põllumehed!", esitab Hardi Tiidus. Eesti Raadio arhiiv; salvestusaeg teadmata, viimati eetris olnud 1997
Shōchū

**Shōchū** (jaapani keeles 焼酎) on jaapani kange alkohoolne jook.

Shōchūt valmistatakse harilikult odrast, bataadist või riisist. Harilikult on shōchū kangus 25%, kuid ta võib olla ka 35%.

Shōchū on pärit Kyūshūst, kuid teda valmistatakse ka mujal Jaapanis.
Inspektor

**Inspektor** on ametiisik, kes teeb järelevalvet (inspektsiooni) mingi ala seadusetäitmise ja toimimisõigsuse üle. 

Sõltuvalt valdkonnast eristatakse näiteks kooli-, keskkonna-, liiklusinspektorit.

## Viited
Ikonostaas

**Ikonostaas** (kreeka keeles εἰκονοστάσιον < εἰκώνα 'pilt, kujutis' ja στάση 'seisma'; ka **pildisein** või **pühakujusein**) on õigeusu kirikus altarit koguduseruumist eraldav ikoonidega kaunistatud sein.

See koosneb ridadena (maksimaalselt 5 reana) üksteise kohal kindla korra järgi paigutatud ikoonidest:

*Alumise rea keskel asuvad kuninglikud uksed. Nendest paremale jääb Jeesuse Kristuse ikoon, vasakule Jumalaema ikoon. Kristuse ikoonist paremal on kirikupüha või pühaku ikoon, mille või kelle auks pühakoda on pühitsetud, ja selle järel diakoniuks, millel on kujutatud peaingel Miikaeli. Kuninglike uste kohal on püha õhtusöömaaja ikoon. Jumalaema ikoonist vasakul on teine diakoniuks, millel on kujutatud peaingel Gabrieli. 
*Teises reas paiknevad kaksteistpühade ikoonid.
*Kolmas rida on deesise rida. 
*Neljandas reas on lapsega Jumalasünnitaja ikoon ja tema ees seisvate prohvetite ikoonid. 
*Kõige ülemine, viies rida koosneb kolmainsa Jumala ning tema poole palvetavate Vana Testamendi patriarhide (Aabrahami, Iisaki, Jaakobi, Noa jt) ikoonidest. Ikonostaasi krooniks on ristilöödud Jeesuse Kristuse kuju.

Ikonostaas sümboliseerib taevase kiriku lähedust ja selle eetkostet maise kiriku eest.

## Vaata ka
*retaabel

## Viited
Interpreet

**Interpreet** ehk **interpreteerija** (ladina sõnast *interpres* 'vahendaja, seletaja, tõlk') on millegi tõlgendaja. Enamasti peetakse **interpreedi** all silmas heliteose esitajat, eriti solisti või dirigenti.

## Viited
Musumägi (Tartu)

**Musumägi** on kunstlik küngas Tartus Toomemäel Tartu toomkiriku juures. See rajati 19. sajandil pargi romantistlike kujundustööde käigus endise Moskva rondeeli kohale Karl XI bastionil.  

Algselt oli Musumäe sees grott, ent see on praeguseks kokku varisenud. Tänapäeval viivad Musumäele trepid ja selle tipus on pinkidega vaateplatvorm, kuid suurema osa vaatest varjavad puud. Musumäe kõrval paikneb Toomemäe ohvrikivi, künka ja toomkiriku vahele jääb Kristjan Jaak Petersoni monument. 

Groti ette rajati 1880. aastal tiik, mida kaunistasid romantilised sillakesed ning Reini jõejumalat ja kolme nümfi kujutav skulptuurigrupp. Skulptuurid lasti 1883. aastatel saksavastastel ajenditel õhku, kuna kolme jõenümfi ning Saksa jõgede isa Reini tõlgendati Baltimaade sümbolina, mis püüdlevat Saksamaa poole. Tiiki kaunistanud nn õhkamiste sillake on säilinud.

Musumägi on olnud populaarne noorpaaride seas, kes käivad seal vahuveini joomas ja pildistamas. Musumäel ja selle ümbruses on esitatud ka vabaõhuetendusi, näiteks Emajõe suveteater etendas seal 1997. aastal "Robin Hoodi" ja 1998. aastal "Röövlitütar Ronjat".

## Viited

## Välislingid
* Tartu Musumägi saab uue näo Äripäev, 16. jaanuar 2007.
* Tartus viib vastse abielupaari esimene käik Musumäele Õhtuleht, 6. august 2011.
* Suvine Musumägi on "Robin Hoodi" päralt Postimees, 29. jaanuar 1997.
* Dorpat.ru: Горка поцелуев (Musumägi)
Lennuväli

**Lennuväli** (ka *aerodroom*, kreeka keeles *aer* 'õhk' + *dromos* 'jooks') on ICAO reeglitele vastav rajatis maa- või veealal koos hoonete, seadmete ja selle kohal paikneva kokkuleppelise kõrguseni ulatuva õhuruumiga, mis tagab lennukite, kopterite ja purilennukite õhkutõusmise, maandumise, ruleerimise, paigutamise ja teenindamise.

Tegevust lennuväljal juhitakse lennujuhtimistornist. Lennuväljal on üks või mitu kõvakattega rada, murukattega lennuväljarajad on märgistatud ainult rajatähistega. 

## Lennuväljaliigid
Õhuruumi alusel:

***kontrollitav õhuruum** ehk piiritletud õhuruum, kus lennujuhtimisteenust osutatakse vastavalt õhuruumi klassifikatsioonile;
***mittekontrollitav õhuruum** ehk õhuruum mis on Eestis kõrguseni FL 95 (milleks on kuni 3000 meetrit maapinnast), välja arvatud Tallinna ja Tartu lennujaama lähenemisalad ning Tallinna, Tartu ja Ämari lähialad.

Lennuväljad võivad olla:
***põhilennuväljad** ehk lennuväljad, mis on ette nähtud püsivaks kasutuseks rahuajal, ent sobib ka sõjaaegseks kasutuseks ja on varustatud piisava hulga operatiivrajatistega, võimaldamaks tema lahingupotentsiaali täielikku ärakasutamist;
***varulennuväljad** ehk lennuväljad, kus on olemas hädavajalikud rajatised ja mida võib kasutada avariilennuväljana või kui põhi- või lähetuslennuväli on kasutuskõlbmatu või vajaduse korral ka lahingutegevuse hõlbustamiseks;
* operatiivlennuväljad.

Otstarbe järgi:
* sõjaväelennuväljad ja lennubaasid – sõjaväe kasutuses olevad;
* tsiviillennuväljad (reisilennuväljad) – tsiviilotstarbelise transpordi (reisijad ja kaubad) jaoks;
*ühiskasutatavad lennuväljad - nii sõjaväe kui ka tsiviilotstarbelise transpordi jaoks.

## Lennuväljatüübid
Omandivormi järgi: 
* riiklikud: kõik sõjaväelennuväljad ja riigi omanduses olevad lennuväljad;
* eralennuväljad: väikelennukitele, helikopteritele, deltaplaanidele, purilennuväljad, langevarjuhüpeteks jne;
* munitsipaallennuväljad.

## Vaata ka
*Eesti lennujaamade ja lennuväljade loend
*Lennujaamade ja lennuväljade loendid riigiti
* Ajutine lennuväli
* Murukattega lennuväli
*Lennukikandja
*Lennujaam

## Viited
Hyakken Uchida

**Hyakken Uchida** (jaapani keeles 内田 百間 *Uchida Hyakken*, kodanikunimega **Eizo Uchida** (内田 榮造); 29. mai 1889 Okayama – 20. aprill 1971 Tōkyō) oli jaapani kirjanik.

Ta sündis 1889. aastal Okayamas sakepruulija perekonnas. 1910. aastal astus ta Tōkyō Ülikooli (kus ta oli Natsume Sōseki õpilane) saksa kirjandust; ta lõpetas 1914. aastal ülikooli, kaitstes diplomitööd Hermann Sudermanni romaani "Frau Sorge" kohta. 

Samal aastal tutvus ta Ryūnosuke Akutagawaga, tema soovitusel asus ta 1916. aastal Keiserliku Jaapani Sõjaväeakadeemia saksa keele professoriks.
Jenny Johanna Dalenoord

**Jenny Johanna Dalenoord** (17. juuni 1918 Cirebon, Madalmaade Ida-India – 25. oktoober 2013 Soest) oli hollandi illustraator, tarbegraafik, akvarellist ja multifilmikunstnik.

Dalenoord illustreeris enam kui 180 lasteraamatut.

## Tuntumad illustratsioonid
* Annie M.G. Schmidt "Viplala lood" (1957)

Lisaks illustreeris ta Hollandis ilmunud lasteajakirju Jippo, Okki ja Kris Kras ning kujundas 1952. aastal lastele mõeldud margiseeria.

## Tunnustus
* 1982. aastal anti Dalenoordile hõbeauhind (Zilveren Penseel) raamatu "Hiir, mutt ja rott" ("Muis, Mol en Rat" Jetty Krever) illustreerimise eest.
Krimmi föderaalringkond

**Krimmi föderaalringkond** oli Venemaa Föderatsiooni föderaalringkond, mis moodustati 21. märtsil 2014 rahvusvahelist õigust eirates Ukrainale kuuluval annekteeritud Krimmi poolsaarel, mille kuuluvust Venemaa alla tunnustab erinevatel andmetel 4–6 ÜRO liikmesriiki. Suveräänne Ukraina territoorium.

Koosnes kahest föderatsiooni subjektist:
*Krimmi Vabariik
*Sevastopol

Venemaa presidendi esindaja Krimmi föderaalringkonnas oli Oleg Belaventsev.

28. juulil 2016 läks Krimmi föderaalringkonna territoorium Lõuna föderaalringkonna koosseisu.
MI

**MI** või **Mi** võib tähendada järgmist:
*Mi Xiaomi on Hiina elektroonikafirma.
***MI** ehk Eesti (NSV) TA Majanduse Instituut (praegune TTÜ majandusuuringute teaduskeskus)
***"[[MI (telesaade)|MI]]"** on Eesti Televisiooni muusikasaade
***MI** ehk modulatsiooniindeks
***mi** või **MI** tähendab kabes meeste rahvusvahelist meistrit
*mi on muusikanoot
Luulekassett

**Luulekassett** on illustreeritud pappkarp, mis sisaldab õhukesi pehmes köites luuleraamatuid (luulevihikuid). 

Eesti kirjandusloos on tuntud 1960. aastatel debüteerinud luuletajate "kassetipõlvkond", kelle debüütluulekogud ilmusid luulekassetina.

"Noorte autorite" sarja kassette imiteerisid kaks hilisemat debüütkogumikku, "Kassett '88" ja "Kassett '90". Hiljem on kassetiformaati kasutatud nt kogumike "Kaardipakk" ja "Kaardipakk 2" jaoks.

## Välislingid
*Pilt luulekassetist
Üldõpetus

**Üldõpetus** on õppetöö korraldus, mille korral õppematerjal pole jaotatud mitte üksikute õppeainete (nagu tavalises õppetöö korralduses), vaid korraga mitut õppeainet hõlmavate kompleksteemade kaupa.

Üldõpetusteoreetikute väitel on lapse kujutluses maailm terviklik ja õppeainete kaupa õpetamine lõhuks selle terviklikkuse.

Üldõpetust on Eestis rakendatud peamiselt algklassides. Eestis on üldõpetusteooriaga tegelenud Johannes Käis ja Jüri Parijõgi.

## Vaata ka
*kompleksmeetod
*ainepõhine õppekava
*kompleksprogramm

## Viited
Puhas häälestus

**Puhas häälestus** on muusikas häälestus, mille puhul helide sagedussuhted vastavad naturaalarvude suhetele. 

Puhtas häälestuses on liitheli osahelid.

## Teoreetiline taust
Teoreetiliselt on iga puhtas häälestuses intervall kirjeldatav täisarvude suhtega. Näiteks puhast oktaavi kirjeldab täisarvude suhe 2:1, puhast kvinti suhe 3:2 ning puhast kvarti suhe 4:3. 

Kahe intervalli liitmiseks tuleb nende suhted korrutada ning lahutamiseks vastavalt jagada. Näiteks puhtas häälestuses tervetooni saamiseks tuleb puhtast kvindist lahutada puhas kvart ((3:2)/(4:3)=9:8). Suure tertsi peaksime saama kahe puhta tervetooni liitmisel ((9:8)*(9:8)=81:64). Siin tulebki esile üks puhta häälestuse probleeme, sest puhas suur terts suhtarvuga 5:4 ehk 80:64 ei võrdu kahe puhta tervetooni liitmisel saadud tertsiga 81:64. Erineval moel saadud tertsi suuruste suhet (81:64)/(80:64)=81:80 nimetatakse didymose kommaks ehk süntooniliseks kommaks.

Puhta häälestuse näideteks on ptolemaiose häälestus, pythagorase häälestus ja kesktoonhäälestus.
Kaitseatašee

**Kaitseatašee** (ka: *sõjaväeatašee*) on sõjandusspetsialist (inglise keeles *military expert*), kes töötab diplomaatilises esinduses ja annab erialast (sõjanduse) nõu; üks eriatašeedest. Enamasti on kaitseatašeeks mõni kõrge sõjaväelane, kes diplomaatilise esinduse töö kõrval tegutseb ka sõjaväes.
Pürksi külanõukogu

**Pürksi külanõukogu** oli külanõukogu Noarootsi vallas ja hiljem Haapsalu rajoonis. Lisaks Pürksi külanõukogule moodustati 1945. aastal Noarootsi valla territooriumile ka Sutlepa külanõukogu. Endises Noarootsi kihelkonnas asunud Riguldi valla territooriumile moodustati aga Tuksi ja Vanaküla külanõukogu.

## Ajalugu
1954. aastal liideti senised Sutlepa ja Pürksi külanõukogu ühiseks Pürksi külanõukoguks, kuid 1971. aastal lahutati Eesti NSV Ülemnõukogu Presiidiumi 10. märtsi seadlusega Sutlepa piirkond (4870 hektarit ja 200–300 inimest) taas Pürksi külanõukogust ja liideti koos Tuksi külanõukogu territooriumiga Linnamäe külanõukogu koosseisu.

Viis aastat hiljem, aastal 1976, liideti Pürksi külanõukoguga seni Linnamäe külanõukogu koosseisus olnud ülejäänud Noarootsi valla territoorium. Mainitud territooriumi suurus oli 15 678 hektarit ning liitmine lisas Pürksi külanõukogusse rohkem kui 500 elanikku (teistel andmetel üle 600 elaniku).

1977. aastal liideti osa Pürksi külanõukogu territooriumil olnud külasid ja külanõukogusse jäi alles 16 küla. Külanõukogu territooriumil tegutses V. I. Lenini nimeline kolhoos.

## Pürksi külanõukogu elanike arv

1 Kuulus varem Tuksi külanõukogusse
2 Liideti mõne teise külaga

## Külanõukogust vallaks
1991. aasta 11. aprillil võttis Eesti Vabariigi Ülemnõukogu Presiidium vastu otsuse, millega Lääne maakonna Pürksi külanõukogu nimetati ümber Noarootsi külanõukoguks ning tehti vastavad muudatused Eesti NSV alevike ja külade nimekirjas (Eesti NSV Teataja 1977, nr 11, art. 127). Hiljem nimetati Noarootsi külanõukogu ümber Noarootsi vallaks, kuid 2017. aastal kaotatud valla sünnipäeva tähistati siiski just 11. aprillil.

## Vaata ka
* Pürksi
* Noarootsi vald
* Sutlepa külanõukogu
* Tuksi külanõukogu
* Vanaküla külanõukogu

## Viited
Ludmilla Rass

**Ludmilla Rass** (12. september 1919 – 16. mai 2014) oli eesti raamatukogundustegelane.

Ta sündis Tallinnas, lõpetas 1938. aastal Tallinna Linna Tütarlaste Kommertsgümnaasiumi ja 1946. aastal Tartu Riikliku Ülikooli eesti filoloogia erialal.

Pärast ülikooli lõpetamist asus ta tööle Fr. R. Kreutzwaldi nimelises Eesti NSV Riiklikus Raamatukogus, kus oli aastatel 1953–1975 teadusdirektor. Aastatel 1971–1972 oli ta ajutiselt ka raamatukogu direktori kohusetäitja.

Aastatel 1976–1987 oli Rass Eesti NSV Riikliku Laste- ja Noorteraamatukogu direktor. Sellelt ametikohalt läks ta ka pensionile.

Ludmilla Rass suri 16. mail 2014 ja 23. mail maeti ta Liiva kalmistule.

## Viited
Ptolemaiose häälestus

**Ptolemaiose häälestus** ehk **ptolemaiose diatooniline helirida** on muusikas ptolemaiose tugeval diatoonilisel tetrakordil põhinev häälestussüsteem.

Ptolemaiose diatooniline helirida põhineb tetrakordil, mis koosneb suurest tervetoonist T (9:8), väiksest tervetoonist t (10:9) ja puhtast diatoonilisest pooltoonist s (16:15). Sellist tertakordi nimetatakse ka ptolemaiose tugevaks diatooniliseks tetrakordiks (*Ptolemy's intense diatonic tetrachord*), mille vastandiks on ptolemaiose nõrk diatooniline tetrakord (*Ptolemy's soft diatonic tetrachord*), mis koosneb septimaalsest kromaatilisest pooltoonist (*septimal chromatic semitone*, 21:20), väiksest tervetoonist (10:9) ning puhtast diatoonilisest pooltoonist (16:15).

Kuigi nii ptolemaiose kui ka pyhtagorase häälestus põhinevad puhastel kvintidel ja kvartidel, on ptolemaiose häälestuses tertsi pehmemad ja sulanduvamad.

Ptolemaiose häälestuse omapäradeks on D-F ehk pythagorase väike terts (32:27), D-A hundikvint (4:27), F-D kui pythagorase suur sekst (27:16) ja A-D kui hundikvart (27:20). Kõik need intervallid erinevad vastavatest puhtas häälestuses intervallidest didymose komma (81:80) võrra.
Kantsler

**Kantsler** on paljudes riikides erinevate ametnike (sh riigiametnike) nimetus. Euroopa ja Ameerika riikides peetakse *kantsleri* all silmas mingit kõrget ametnikku (üldjuhul riigiametnikku). Laiemas tähenduses on kantsler kantselei juhataja.

Kesk- ja varauusaegses Euroopas (sh keskaegsel Liivimaal) nimetati *kantsleriks* valitseja kantselei juhti, kes sageli oli ka arhiivi ülem ja pitsatihoidja.

* **[[kantsler (Eesti)]]** on Eestis ministeeriumi ametnikkonna töö juht
* **[[ülikooli kantsler]]** on ülikooli tugiüksuste töö juht

* **Tallinna linnakantsler** on Tallinna Strateegiakeskuse juht
* **EELK kantsler** on EELK majanduselu ning konsistooriumi kantselei juht

## Viited

## Vaata ka
* liidukantsler
* riigikantsler
* õiguskantsler
Kantselei

**Kantselei** on ametiasutuse osakond või ruum (mõnikord ka omaette asutus), mis tegeleb ametliku asjaajamisega, sh kirjavahetusega. Kantselei juhatajat võidakse nimetada kantsleriks.

## Vaata ka
*Riigikantselei (EV valitsusasutus)
*vallakantselei

## Viited
Juhatus

**Juhatus** on juriidilise isiku (nt organisatsiooni, asutuse, ettevõtte) tegevust juhtiv ja seda esindav valitav organ.

Juhatus peab olema enamikul eraõiguslikel juriidilistel isikutel (nt MTÜ-del). Täisühingul ja usaldusühingul juhatust pole; nende ühingute juhatuse moodustavad juhtivad ühingu täisosanikud.

## Vaata ka
*ainujuhtimine

## Viited
Konkurss

**Konkurss** on võistlus, milles selgitatakse välja näiteks mingi ametikoha või tasu saajad või õppeasutusse pääsejad.

## Viited
Seihaku Irako

**Seihaku Irako** (jaapani keeles 伊良子清白 *Irako Seihaku* ; 4. oktoober 1877 Tottori prefektuur – 10. jaanuar 1946) oli jaapani arst ja luuletaja.

Ta kirjutas luuletusi waka-stiilis. Tema tuntuim luulekogu on "Kujaku-bune" ("Paabulinnu paat"), mis ilmus aastatel 1906 ja 1929.
Üliõpilasselts Concordia

**Concordia** oli Eesti üliõpilasselts.

Organisatsioon asutati 1923. aastal Tartu Ülikooli juures nime all *Harjumaa Üliõpilaskogu*. Algul kuulus organisatsiooni mees- ja naisüliõpilasi. 1923. aasta septembris nimetati organisatsioon ümber Maa-alaliseks Üliõpilasseltsiks Concordia. Aastal 1924 korraldati organisatsioon ümber ja muudeti üliõpilasseltsiks Concordia. Aastal 1927 muudeti organisatsioon meesseltsiks.

Aastal 1940 organisatsiooni tegevus Nõukogude okupatsioonivõimude poolt keelustati, ent tegevust jätkati paguluses.

## Viited
Pythagorase häälestus

**Pythagorase häälestus** on muusikas puhas häälestus, mis põhineb puhastel kvintidel sagedussuhtega 3 / 2. Nimetust "pythagorase häälestus" hakati kasutama 16. sajandil süsteemi kohta, mida Pythagoras oli kirjeldanud juba 6. sajandil eKr ja keskaja teoreetikud olid edasi arendanud. 

Puhta häälestuse tingimustes tekkiv pythagorase helirida on ükskõik milline helirida, mis on konstrueeritud ainult puhastest kvintidest (3:2) ja oktaavidest (2:1). Antiik-Kreekas oli pythagorase häälestus tuntud tetrakordina, kaheteisthelilise pythagorase häälestussüsteemi arendasid välja keskaja teoreetikud.

## Meetod

Pythagorase häälestus põhineb puhastel kvintidel sagedussuhtega 3 / 2. Alustades näiteks noodist D (D-põhine häälestus), on võimalik moodustada kuus kvinti üles ja alla:

:E♭&mdash;B♭&mdash;F&mdash;C&mdash;G&mdash;**D**&mdash;A&mdash;E&mdash;B&mdash;F♯&mdash;C♯&mdash;G♯

Jätkates veel ühe kvindi võrra allapoole, 

:A♭&mdash;E♭&mdash;B♭&mdash;F&mdash;C&mdash;G&mdash;**D**&mdash;A&mdash;E&mdash;B&mdash;F♯&mdash;C♯&mdash;G♯

ilmneb probleem, kuna A♭ ja G♯ ei ole enam helid sagedussuhtega 2 / 1 (oktav). 

A♭ ja G♯ vahelist intervalli nimetatakse pyhtagorase kommaks.

Järgmine tabel illustreerib, kuidas põhihelist D alustades pythagorase häälestuses heli erineb võrdtempereeritud häälestuses helist:

Näiteks põhihelist C ehitatud diatooniline pythagorase helirida on:
Marslane

**Marslane** on planeedi Marss oletatav päriselanik. Kuigi siiani pole otsingud elu võimalikkusest Marsil tulemusi andnud, on alates 19. sajandist paljud ulmekirjanikud kujutanud oma teostes sealt pärinevaid eluvorme. 

## Vaata ka
*humanoid
*tulnukad
Naturism

**Naturism** on looduslikkust ja loomulikkust taotlev liikumine.

Sõna **naturism** on tuletatud inglise ja ladina keelest. Inglise keeles **nature**, ladina keeles **natura** tähendab eesti keeles **loodust**, **loomust** ehk **naturaalsust**, **loomulikkust**. Loomulikkus tähendab, et sündides kaasa saadud…

“**-ism**” on järelliide, mida kasutatakse suundade, voolude, koolkondade jms. nimetamisel.

Naturism on iidne loodusrahva kultuur – maailmatunnetus, elustiil, milles peetakse lugu loodusest, loomulikkusest, iseendast, teistest ja keskkonnast. Ka eestlaste iidne rahvuskultuur maausk (omausk) on naturism. 

## Vaata ka
*nudism

## Viited

## Välislingid
*Mis on naturism?
*Eesti Naturism
Uno Naissoo nimeline loomingu- ja interpretatsioonikonkurss

**Uno Naissoo nimeline loomingu- ja interpretatsioonikonkurss** on aastast 1983 toimuv noortele heliloojatele mõeldud loominguvõistlus, mida on korraldanud Georg Otsa nimeline Tallinna Muusikakool ning 2023. aastast Tallinna Muusika- ja Balletikool.

Konkursi ajaloos on olnud tõuse ja mõõnu: 1989. aastal peeti loominguvõistluse asemel Uno Naissoo laulude parima esitaja konkurss ja aastatel 2000–2001 võistlust ei toimunud. 2002. aastal sai võistlus sisse uue hoo.

## Laureaadid
2014. aastal said järjekorras 30. konkursil esikoha Marten Kuningas ja Raul Ojamaa looga "Tagurpidi vaal".

## Viited
Marina ja kapten

**"Marina ja kapten"** on Mehhiko seebiooper (La Tempestad / The Storm). See valmis aastal 2013. Peaosades mängivad Mehhiko modell Ximena Navarrete ja tuntud Mehhiko näitleja William Levy. Seebiooperil on 121 osa, üks osa kestab umbes 45 minutit. "Marina ja kapten" on olnud eetris ka Eestis, TV3-s, novembrist 2013 kuni maini 2014.

## Lühiülevaade
Marina (Ximena Navarrete) elab koos oma ema Beatriziga (María Sorté) Méxicos. Marina isa suri, kui tüdruk oli veel väike. Kui Marina ema tervis halveneb, pakub Mercedes (Daniela Romo) Marinale töökohta ühes väikeses mereääres külas ja Marina võtab ema pärast selle töö vastu. Külas kohtub ta oma elu armastuse, kapten Damian Fabrega (William Levy). Kuid Marinal ja Damianil tuleb õnne teel ületada suuri takistusi ning vaataja kistakse kaasa paljudesse intriigidesse.

## Näitlejad
 
* William Levy – Captain Damián Fabré / Captain Michel Fabré
* Ximena Navarrete – Marina Reverte Artigas / Magdalena Reverte Artigas
* Iván Sánchez – Hernán Saldaña
* César Évora – Fulgencio Salazar
* María Sorté – Beatriz vda. de Reverte
* Mariana Seoane – Úrsula Mata
* Laura Carmine – Esther Esthercita Salazar Mata
* Daniela Romo – Mercedes Artigas
* Nora Salinas – Rebeca Reverte
* Manuel Ojeda – Ernesto Contreras
* Arturo Peniche – Ariel Reverte
* René Casados – Claudio Salvatore Petrone
* Mónica Miguel – Madre Eusebia
* Lucero Lander – Delfina Mata de Salazar
* Mauricio Hénao – Valentín
* Malisha Quintana – Mayuya Canseco
* Sharis Cid – Candeleria "Candy"
* Luis Manuel Ávila – Olinto
* Alejandro Ibarra – Bagre
* Latin Lover – El Oso
* Alfonso Iturralde – Padre Tomás Alcántara
* Arturo Carmona – Jose Manríquez
* Amor Flores – Jazmín / Lucía Jiménez
* Salvador Ibarra – Lagarto
* Fernando Robles – Lara
* Francisco Martin – Lolo
* Enrique Zepeda – Lázaro Salazar Alcántara
* Adalberto Parra – Valdivia
* Eduardo Liñan – Dr. González
* Amparo Garrido – Alicia
* Jose Antonio Ferral – Toribio
* Gilberto de Anda – Nereo
* Sergio Reynoso – Comandante Robles
* Janet Ruiz – Rosario Alcántara
* Fernando Larrañaga – Dr. San Miguel
* Tony Vela – Macario
* Laura Montijano – Zully
* Vanessa Arias – Bárbara
* Fátima Torre – Karina
* Heylin Vanegas – Abigail
* Javier Herranz – Dr. Vásquez
* Roberto Blandón – Armando
* Óscar Bonfiglio – Enrique
* Yessica Salazar – Dr. Antonieta Narváez
* Andrés Gutiérrez – Lic. Jacobo Souza
* La Sonora Santanera – Herself
* Candela Arroyo – Leona
* Maricarmen Duarte – Chivis
* Ana Gonzalez – Muneca
* Marco Montero – Papacito
Johann Christoph Döll

**Johann Christoph Döll** (21. juuli 1808 Mannheim – 10. märts 1885 Karlsruhe) oli saksa botaanik.

Botaaniline nimelühend **D<small>ÖLL</small>**.

Döll õppis Karl Friedrichi Gümnaasiumis Mannheimis. Seejärel õppis ta Heidelbergi ülikoolis loodusteadusi, teoloogiat ja filosoofiat.

## Teosed

* 1843 – ilmus "Rheinische Flora".
* 1857–1862 ilmus kolmeköiteline "Flora des Großherzogthums Baden".

1865. valiti ta Saksa Loodusuurijate Akadeemia Leopoldina liikmeks.

Tema auks on nimetatud taimeperekond *[[Doellochloa]]* Kuntze.

## Välislingid
* IPNI: Dölli kirjeldatud taksonite loetelu
* Rheinische Flora

*Selles artiklis on kasutatud saksakeelset artiklit [[:de:Johann Christoph Döll]] seisuga 22.05.2014.*
Thamnodynastes

***Thamnodynastes*** on maoperekond.
 
## Klassifikatsioon

Perekonda *Thamnodynastes* klassifitseeritakse roomajate andmebaasis järgmised maoliigid:
* *[[Thamnodynastes almae]]* Franco & Ferreira, 2003
* *[[Thamnodynastes ceibae]]* Bailey & Thomas, 2007
* *[[Thamnodynastes chaquensis]]* Bergna & Alvarez, 1993
* *[[Thamnodynastes chimanta]]* Roze, 1958
* *[[Thamnodynastes corocoroensis]]* Gorzula & Ayarzagüena, 1996
* *[[Thamnodynastes dixoni]]* Bailey & Thomas, 2007
* *[[Thamnodynastes duida]]* Myers & Donnelly, 1996
* *[[Thamnodynastes gambotensis]]* Perez-Santos & Moreno, 1989
* *[[Thamnodynastes hypoconia]]* (Cope, 1860)
* *[[Thamnodynastes lanei]]* Bailey, Thomas & Da Silva, 2005
* *[[Thamnodynastes longicaudus]]* Franco, Ferreira, Marques & Sazima, 2003
* *[[Thamnodynastes marahuaquensis]]* Gorzula & Ayarzagüena, 1996
* *[[Thamnodynastes pallidus]]* (Linnaeus, 1758)
* *[[Thamnodynastes paraguanae]]* Bailey & Thomas, 2007
* *[[Thamnodynastes ramonriveroi]]* Manzanilla & Sánchez, 2005
* *[[Thamnodynastes rutilus]]* (Prado, 1942)
* *[[Thamnodynastes sertanejo]]* Bailey, Thomas & Da Silva, 2005
* *[[Thamnodynastes strigatus]]* (Günther, 1858)
* *[[Thamnodynastes yavi]]* Myers & Donnelly, 1996. 

## Levila

Need maod elavad Lõuna-Ameerikas. 

## Viited

## Välislingid
*Sissekanne ITIS-es
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaasis
*Sissekanne uBio-s
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Thamnodynastes]] seisuga 22.05.2014.*
Publitsistika

**Publitsistika** on ühiskonnaelu aktuaalsete probleemide ja nähtuste käsitlus massimeedias, näiteks trükisõnas, raadios, televisioonis. Publitsistikaga tegelevat ajakirjanikku või kirjanikku nimetatakse **publitsistiks**.

Publitsistika žanreid: artikkel, retsensioon, kommentaar, intervjuu, olukirjeldus, reisikiri, följeton, pamflett.

## Vaata ka
*Publitsistlik romaan

## Viited
Kaitsepühak

**Kaitsepühak** ehk **patroon** on katoliku ja õigeusu kirikus pühak, keda peetakse konkreetse kiriku, linna, elukutse kaitsjaks ja eestkostjaks. Pühak, kelle nimi on inimesele ristimisel pandud, on ühtlasi tema kaitsepühak.

Näiteks püha Jüri on Eestis peetud karja, põldude ja eriti hobuste kaitsjaks. Talle on pühitsetud kirikud Jüris (Jüri kirik), Laiusel (Laiuse Püha Jüri kirik) ja Toris (Tori Eesti sõjameeste mälestuskirik). Püha Jüri kaitseb ka Võru linna ja tema nime kannab Võru peatänav. Püha Jüri mälestuspäev (jüripäev) on 23. aprillil.

## Vaata ka

*Kaitsepühakute loend

## Viited
Joosep Tumma

**Joosep Tumma** (19/31. märts 1883 Mägi-Kurdla, Laimjala vald, Saaremaa – september 1941 Kuressaare) oli eesti vallavanem ja põllumees.

Ta oli Laimjala vallavanem ja Pöide põllumeeste konvendi liige. 

Ta tapeti Kuressaare massimõrvas.

## Välislingid
*Eesti Kommunismiohvrid 1940–1991
*Geni
Lüllemäe Põhikool

**Lüllemäe Põhikool** on lasteaed-põhikool Valgamaal Valga vallas Lüllemäe külas.

## Ajalugu
*Lüllemäe 8-klassiline Kool* asutati 1964. aastal. Aastatel 1976–1989 oli kooli nimi *Pavel Antsiborenko nimeline Lüllemäe 8-klassiline Kool*, kuigi lähikonnas hukkunud Nõukogude sõduril ei olnud Karula kooli- või kultuurieluga mingit seost. 1989. aastal muudeti kool 9-klassiliseks ja nimetati **Lüllemäe Põhikooliks**.

## Direktorid

* 1964–1965 Otto Pikkat
* 1965–1972 Rudolf Kallus
* 1972–1980 Uno Kärema
* 1980–1981 Eha Saan
* 1981–2002 Leonid Avtomonov
* 2002–2005 Heido Pärtel
* 2005–2010 Janar Kansonen
* 2010–2015 Tiit Lepp
* 2015 Ülvi Kann (kt)
* 2015 Raimond Luts (kt)
* 2015–2016 Rudo Lilleleht (kt)
* 2016–2023 Jana Tiits
* alates 2023 Mart Kase

## Viited

## Välislingid
* Kooli koduleht
Tantalophis

***Tantalophis*** on jämepeamadulaste alamsugukonda kuuluv maoperekond.
 
## Klassifikatsioon

Perekonda *Tantalophis* klassifitseeritakse roomajate andmebaasis üksainus maoliik:
**[[Tantalophis discolor]]* (Günther, 1860). 

## Levila

Need maod on endeemsed Oaxaca osariigis Mehhikos. 

## Viited

## Välislingid
*Sissekanne ITIS-es
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaasis

*Selles artiklis on kasutatud prantsuskeelset artiklit [[:fr:Tantalophis discolor]] seisuga 22.05.2014.*
Taeniophallus

***Taeniophallus*** on maoperekond.
 
## Klassifikatsioon

Perekonda *Taeniophallus* klassifitseeritakse roomajate andmebaasis järgmised maoliigid:
* *[[Taeniophallus affinis]]* (Günther, 1858)
* *[[Taeniophallus bilineatus]]* (Fischer, 1885)
* *[[Taeniophallus brevirostris]]* (Peters, 1863)
* *[[Taeniophallus nebularis]]* Schargel, Rivas & Myers, 2005
* *[[Taeniophallus nicagus]]* (Cope, 1868)
* *[[Taeniophallus occipitalis]]* (Jan, 1863)
* *[[Taeniophallus persimilis]]* (Cope, 1869)
* *[[Taeniophallus poecilopogon]]* (Cope, 1863)
* *[[Taeniophallus quadriocellatus]]* Santos, Di-Bernardo & de Lema, 2008. 

## Levila

Need maod elavad Lõuna-Ameerikas. 

## Viited

## Välislingid
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaasis
*Sissekanne uBio-s
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Taeniophallus]] seisuga 22.05.2014.*
Põlevkivitööstus

**Põlevkivitööstus** on tööstusharu, mis tegeleb põlevkivi kaevandamise ja töötlemisega. 

## Eestis

Eesti põlevkivitööstus sai alguse 1916. aastal, kui esimese maailmasõja tõttu puhkes kütusekriis. Eriti kiire oli põlevkivitööstuse areng aastatel 1934–1940, kui tehti põlevkivi utmist ja töödeldi uttesaadusi. Aastatel 1946–1956 hakati tootma majapidamisgaasi ja kütteõli. Aastatel 1959–1973 ehitati Balti Soojuselektrijaam ja Eesti Elektrijaam. 

Peamiselt kasutatakse Eestis tooraineks kukersiiti. Põlevkivi tarvitatakse eelkõige kütteks elektrijaamades, kuid ka põlevkiviõli tootmiseks ning keemiatööstuses. Eestis põlevkivi kaevandamise ja töötlemisega omandatud oskusteavet on püütud ka eksportida, näiteks Eesti Energia on teinud investeeringuid Jordaaniasse ja Ameerika Ühendriikide Utah' osariiki, kuid 2014. aasta seisuga pole need katsed eriti ulatuslikult õnnestunud. 

Põlevkivitööstuse arendamisel on olnud pikaajaline mõju nii Eesti majandusele kui ka demograafiale, kuna põlevkivienergeetika oli üks eeldusi, mis võimaldas Nõukogude ajal rajada Eestisse mahuka tööstussektori. Selle tarbeks aga toodi Kirde-Eestisse arvukalt venekeelseid töötajaid teistelt Nõukogude Liidu aladelt. Kaevanduste ja põlevkivikeemia arendamisega on kaasnenud ka keskkonnaprobleemid. Kõigi nende probleemide ning põlevkivimaardlate tulevase ammendumise tõttu on põlevkivitööstus tekitanud Eestis pooldajate kõrval ka hulgaliselt skepsist ja kaudselt levitanud rohelist mõtteviisi. Tööstuse arengut on mõjutanud Euroopa Liidu keskkonnanõuded.

Põlevkivitööstuse asjatundjaid koolitatakse Eestis eelkõige Tallinna Tehnikaülikooli mäeinstituudis.

Eesti põlevkivitööstuse ajalugu tutvustab Kohtla kaevanduspark-muuseum.

## Viited

## Välislingid
* Mare Isakar Põlevkivi TÜ Geoloogiamuuseumi kodulehel
* Põlevkivi Eesti Energia kodulehel
* Volli Kalm: tuleviku põlevkivitööstus peab hoidma tasakaalus keskkonnamõjud ja majanduse EPL, 11. juuni 2013
* Aasta 2032: Eesti põlevkivitööstus on hääbumiskursil Äripäev, 16.04.2014
* Põlevkivi, TTÜ Mäeinstituudi teemaleht
Nicklas Maripuu

**Erik Nicklas Maripuu** (sündinud 2. märtsil 1992 Mölndalis) on Rootsi jalgpallur.

Aastatel 2007–2008 kuulus ta Rootsi alla 17-aastaste koondisse ja 2009–2011 alla 19-aastaste koondisse.
Wojciech Kuderski

**Wojciech Kuderski** (sündinud 9. novembril 1972 Mysłowices Poolas) on poola löökriistamängija ja laulja. 

Kuderski on mänginud ansamblites Myslovitz, Lenny Valentino ja Penny Lane.

2006. aastal kandideeris ta Mysłowice linnavolikokku nimekirjas Nowe Mysłowice ("Uus Mysłowice"). Temast sai 192 häälega linnavolinik.
Tetrahüdrofuraan

**Tetrahüdrofuraan** (THF, **tetrametüleenoksiid**, **tetravesinikfuraan**, IUPACi nimetus **oksolaan**) on heterotsükliline orgaaniline ühend, täpsemini tsükliline eeter.

Tetrahüdrofuraan on värvitu vedelik, mille lõhn sarnaneb atsetooni lõhnaga. Kasutatakse seda mõõdukalt polaarse aprotoonse lahustina, mis lahustab paljusid aineid. Tugeva happe toimel tsükkel avaneb ja annab lineaarse polümeeri. 

## Vaata ka
*Heterotsüklid
*Eetrid
Tiigrihüppe Sihtasutus

**Tiigrihüppe Sihtasutus** oli Eesti sihtasutus, mis sai 2013. aastal Hariduse Infotehnoloogia Sihtasutuse (HITSA) struktuuriüksuseks. HITSA üksusena kandis see nime **HITSA Innovatsioonikeskus**. 1. augustil 2020 likvideeriti Hariduse Infotehnoloogia Sihtasutus ning kõik selle tegevused ja teenused võttis üle vastloodud Haridus- ja Noorteamet.

Sihtasutuse eestvedamisel on läbi viidud projekti "Tiigrihüpe".

## Viited